पिछले कुछ महीने के दौरान स्मॉलकैप शेयरों में आई जबरदस्त गिरावट के कारण बंबई स्टॉक एक्सचेंज (बीएसई) पर सक्रिय करीब 430 शेयर अपने अंकित मूल्य से भी नीचे लुढ़क गए हैं। जबकि 2018 की शुरुआत यानी कैलेंडर वर्ष 2018 के दौरान ऐसे शेयरों की संख्या महज 336 थी। अपने अंकित मूल्य से नीचे कारोबार करने वाले प्रमुख शेयरों में गीतांजलि जेम्स, वीडियोकॉन इंडस्ट्रीज, जय बालाजी इंडस्ट्रीज, आईवीआरसीएल, जेपी इन्फ्राटेक, पीबीए इन्फ्रास्ट्रक्चर, गैमन इन्फ्रास्ट्रक्चर प्रोजेक्ट, तांतिया कंस्ट्रक्शंस, एबीजी शिपयार्ड, शिल्पी केबल टेक्नोलॉजिज, हिंदुस्तान डोर-ओलिवर, आंध्रा सीमेंट्ïस, बर्नपुर सीमेंट और ट्री हाउस एजुकेशन शामिल हैं।